b'\n_START_ARTICLE_\nHelsinki\xe2\x80\x93Tallinna Race\n_START_PARAGRAPH_\nHelsinki\xe2\x80\x93Tallinna Race on Suomen suurin avomeripurjehduskilpailu, joka purjehditaan vuosittain elokuun puoliv\xc3\xa4liss\xc3\xa4 Helsingist\xc3\xa4 Tallinnaan. Kilpailu purjehditaan y\xc3\xb6purjehduksena, joten kilpailijoilta vaaditaan taitoja erityisesti pime\xc3\xa4ss\xc3\xa4 ja usein kevyess\xc3\xa4 tuulessa purjehtimisesta. Veneet jaetaan nykyisin 10 eri luokkaan: Business LYS, LYS 1, 2, 3 ja 4-6 sek\xc3\xa4 Arvio LYS, ORC Club 1, 2 ja 3, IRC. Lis\xc3\xa4ksi on laskettu yksityyppiveneille omat tulokset LYS-luokkien sis\xc3\xa4ll\xc3\xa4.\n_START_SECTION_\nHistoriaa\n_START_PARAGRAPH_\nKoivusaaren Pursiseura j\xc3\xa4rjesti Helsinki\xe2\x80\x93Tallinna Racen ensimm\xc3\xa4isen kerran vuonna 1993.\n_START_SECTION_\nNykyisyys\n_START_PARAGRAPH_\nKilpailuun osallistuu vuosittain l\xc3\xa4hes 200 venett\xc3\xa4 ja n. tuhat purjehtijaa useista eri maista. Vuonna 2007 matkaan l\xc3\xa4hti enn\xc3\xa4tykselliset 198 venett\xc3\xa4. Kilpailun tuotosta suuri osa on jo vuodesta 1996 lahjoitettu Tallinnan lastensairaalalle.\n_START_SECTION_\nReitti\n_START_PARAGRAPH_\nL\xc3\xa4ht\xc3\xb6linja sijaitsee Helsingin edustalla ja maali Piritan edustalla. Rata on p\xc3\xa4\xc3\xa4piirteiss\xc3\xa4\xc3\xa4n seuraava: Helsingin kasuuni j\xc3\xa4tet\xc3\xa4\xc3\xa4n oikealle ja Tallinnan matala vasemmalle. Matkan pituus on n. 42\xc2\xa0mpk ja ORC Club- ja IRC-luokissa n. 47 mpk.\n_START_SECTION_\nReittienn\xc3\xa4tykset\n_START_PARAGRAPH_\n2 h 44 min kilpailun yhteydess\xc3\xa4 j\xc3\xa4rjest\xc3\xa4jien kellottama aika Formula-28 katamaraanille, _NEWLINE_kipparina J-P Kiiski miehist\xc3\xb6 Chrisse Bj\xc3\xb6rkbom, Ville V\xc3\xa4resmaa ja Kim \xc3\x96hman._NEWLINE_Yksirunkoisten enn\xc3\xa4tys on 100-jalkaisen SuperMaxin SWE 11000 CapGeminin hallussa: 4 h 6 min 30 s. Kipparina oli Bertil S\xc3\xb6dergren.'